Nanakax jan asxaras arst’añ tuqit, ukhamarak aruskipt’añat, ukat ist’ayasinñampit chiqaw sapxtwa. Ukhamarus kunayman machaq uñstir apnaqanakaw utji, ukatpi taqiniw arst’asipxapa ukhamarak ist’apxaspa.
Jichhax khitis kunti munki ukx qillqt’akispawa aka uraqpachataki, jan asxarasa, ñiyakijay utjchix kunayman machaq uñstir apnaqañaxa, ukampis janiw khiti tuwasiris, ni apnaqiris utjañapaxitixa, ni marka p’iqinchir mallkunakan tuwasiñanakapa.
Munaptwa mä chaka kuraña: sarawinak tuqita, aru yatxatañ tuqita, ñiyakijay akanakax jaqinakaruw jaljchixa, ukhamat taqinis aruskipt’añataki. Taqiniw ch’amamp irnaqt’añ munapxta.
Jaqinakan chiqaq aruskipt’atanakapax chiqawa. Jaqha anqhax markankir jaqinakamp aruskipt’awix uñt’asipkaspas ukhamawa. Ukatpi aruskipt’awix askiwa, ukampis janiw kunampis kipkakiti nayrar sartañataki, chiqapa, jach’anchata taqi aka uraqpachankirinakan jakasiritaki.
Sapamaynikam irnaqkas aruskipkasas, munawinakajax yatiyan munasipkaktwa. Ukampis yanapt’asiña, munasiña, yatichaña, yatiqaña maynit maynikam istasiñ amtapta.
Taqinin arupapxtwa.
ayr_Latn ayr_Latn ayr_Latn ayr_Latn ayr_Latn ayr_Latn